8.pielikums
Iepirkuma nolikumam 
 (id. Nr. LIAA 2026/64 ERAF)


IEPIRKUMA LĪGUMSPROJEKTS


Datums skatāms laika zīmogā                                                                       Nr. __
         

Latvijas Investīciju un attīstības aģentūra (turpmāk – Pasūtītājs), kas darbojas atbilstoši Ministru kabineta 2012.gada 11.decembra noteikumiem Nr.857 „Latvijas Investīciju un attīstības aģentūras nolikums”, tās direktora __ personā, no vienas puses, un 

_______________ (turpmāk – Izpildītājs), reģistrācijas Nr. ____________, juridiskā adrese: __________, tās ____________________ personā, kurš darbojas saskaņā ar sabiedrības statūtiem, no otras puses,

turpmāk abas kopā - Puses,

[bookmark: _Hlk65068085]saskaņā ar iepirkuma “Mediju aģentūras pakalpojumi Latvijas Investīciju un attīstības aģentūras vajadzībām” (iepirkuma identifikācijas Nr. LIAA 2026/64 ERAF) (turpmāk - Iepirkums) rezultātiem un Izpildītāja iesniegto tehnisko un finanšu piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Pasūtītājs pasūta un Izpildītājs atbilstoši Pasūtītāja norādēm, Līguma nosacījumiem, Līguma pielikumā iekļautajai tehniskajai specifikācijai (Līguma 1.pielikums) (turpmāk – Tehniskā specifikācija), Izpildītāja tehniskajam (Līguma 2.pielikums) un finanšu piedāvājumam (Līguma 3.pielikums), personāla piedāvājumam nodrošina Latvijas Investīciju attīstības aģentūrai komunikācijai ar mērķauditoriju, gan Baltijā, gan tālākos tirgos informatīvo un reklāmas materiālu, dažādos informācijas nesējos jeb medijos, izvietošanu efektīvi sasniedzot un uzrunājot Pasūtītāja mērķauditorijas (turpmāk – Pasūtījums vai Pakalpojums), turpmāk viss kopā – Pasūtījums.
1.2. [bookmark: _Hlk116414001]Līguma priekšmets atbilst CPV klasifikatora kodam: 79341400-0 (Reklāmas kampaņu pakalpojumi).
1.3. [bookmark: _Hlk116991102]Finansējums pasūtījuma apmaksai tiek piešķirts no šādiem avotiem:
1.3.1. “Tūrisma produktu attīstības programma", projekta identifikācijas numurs 1.2.3.6/1/23/I/001; 
1.3.2. Eiropas Reģionālā attīstības fonda projekta “Atbalsts MVU inovatīvas uzņēmējdarbības attīstībai”, projekta identifikācijas numurs 1.2.3.1/1/23/I/001; 
1.3.3. Eiropas Reģionālās attīstības fonda projekta “Atbalsts tehnoloģiju pārneses sistēmas pilnveidošanai”, projekta identifikācijas numurs 1.2.1.4/1/23/I/001; 
1.3.4. Eiropas Reģionālā attīstības fonda projekta “Atbalsts procesu digitalizācijai Latvijā”, projekta identifikācijas numurs Nr. 1.2.2.1/1/25/I/001;
1.3.5. Eiropas Reģionālā attīstības fonda projekta "Atbalsts RIS3 pārvaldībai un internacionalizācijai", projekta identifikācijas numurs Nr. 1.2.1.1/1/25/I/003;
1.3.6. Latvijas un Igaunija pārrobežu atkrastes vēja enerģijas projekts Nr. 2022-05-EU-S-M-22-ELWIND;
1.3.7. Projekta "Eiropas Biznesa atbalsta tīkls Latvijā";
1.3.8. AGRI-BIOCIRCULAR-HUB: Izcilības centrs viedai lauksaimniecībai un aprites bioekonomikai ceļā uz ilgtspējīgu lauksaimniecības pārtikas nozari paplašināšanās valstīs (un ne tikai), projekta identifikācijas numurs Nr. 101186869 ;
1.3.9. MarTe: Jūras tehnoloģiju izcilības centrs ilgtspējīgai zilajai ekonomikai Baltijas jūrā, projekta identifikācijas numurs Nr.101186498;
1.3.10. Exploring the New Nordic Tourism possibilities (Jaunā Ziemeļu tūrisma reģiona iespēju izzināšana), projekta identifikācijas numurs Nr. CB0600333;
1.3.11. Norvēģijas finanšu instrumenta (NFI) 2021-2028 programma “Zaļā uzņēmējdarbība un inovācijas”;
1.3.12. Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai paredzētā finansējuma avota;
1.3.13. Interreg programmas “Centrālā Baltijas jūras reģiona programma 2021.-2027.gadam” projekta CB0600333 - Exploring the New Nordic Tourism possibilities (Jaunā Ziemeļu tūrisma reģiona iespēju izzināšana) līdzekļiem;
1.3.14. Pasūtītāja pamatbudžeta līdzekļiem.
1.4. Līguma izpildes termiņš: no līguma spēkā stāšanās brīža līdz 2028.gada 1.decembrim vai līdz maksimālās summas sasniegšanai, atkarībā no tā, kurš nosacījums iestājas pirmais.
1.5. Puses neveic nekādas darbības, kuras tieši vai netieši var nodarīt zaudējumus otras Puses interesēm vai prestižam.

2. PUŠU TIESĪBAS UN PIENĀKUMI
2.1. Izpildītājs:
2.1.1. atbilstoši Līgumam izpilda Pasūtījumu, izmantojot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina tā īstenošanu augstā kvalitātē, noteiktajos termiņos un atbilstoši Līgumā un Tehniskajā specifikācijā noteiktajam;
2.1.2. Pasūtījumu realizē, izmantojot savus tehniskos līdzekļus un rīkus, kā arī piesaistot Izpildītāja piedāvājumā norādīto projekta vadītāju; 
2.1.3. ievēro Latvijas Republikas normatīvos aktus, kas reglamentē Pasūtījuma izpildei nepieciešamo darbu veikšanu, pretējā gadījumā uzņemoties pilnu atbildību par šo prasību neievērošanas sekām;
2.1.4. informē Pasūtītāju par apstākļiem, kas varētu kavēt vai ierobežot Pasūtījuma izpildi;
2.1.5. nodrošina jebkuras no Pasūtītāja saņemtās informācijas, kas sniegta Pasūtījuma izpildei un saistīta ar to, konfidencialitāti;
2.1.6. nekavējoties par saviem līdzekļiem novērš jebkādus trūkumus attiecībā uz Pasūtījuma kvalitāti; 
2.1.7. aptur Pasūtījuma izpildi un nekavējoties par to paziņo Pasūtītājam, ja Pasūtījuma izpildes laikā atklājas tā izpildes neiespējamība vai nenovēršama nekvalitatīva Pasūtījuma nodošana. Šādā gadījumā Puses vienojas par tālāko Pasūtījuma veikšanas kārtību vai Līguma pirmstermiņa izbeigšanu;
2.1.8. ir tiesīgs saņemt no Pasūtītāja Līguma izpildei nepieciešamo informāciju;
2.1.9. jebkurā rēķinā ietver norādi uz Līguma 1.3.punktā minēto finansējuma avotu;
2.1.10. norīko ____ (tālrunis: ____, elektroniskā pasta adrese: ____) par Izpildītāja pārstāvi, kuras pienākumos ietilpst savlaicīga informācijas apmaiņa ar Pasūtītāju Līguma izpildes ietvaros, Līguma izpildes nodrošināšana un pieņemšanas - nodošanas akta parakstīšana.

2.2. Pasūtītājs:
2.2.1. apmaksā Pasūtījuma izpildi atbilstoši Līguma nosacījumiem;
2.2.2. sniedz vai pamatoti atsaka Līgumā paredzētos saskaņojumus;
2.2.3. pieņem un apstiprina Līguma izpildījumu Līgumā paredzētajā kārtībā un termiņā, ja Līguma izpildījums atbilst Līgumam un noteiktajiem Līguma izpildes kritērijiem;
2.2.4. laikus informē Izpildītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;
2.2.5. savlaicīgi sniedz Izpildītājam nepieciešamo informāciju Līguma izpildei;
2.2.6. nodrošina Pasūtītāja atbildīgo personu pieejamību Līguma izpildei;
2.2.7. ir tiesīgs dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi;
2.2.8. ir tiesīgs saņemt no Izpildītāja informāciju un paskaidrojumus par Līguma izpildes gaitu un citiem ar Līguma izpildi saistītiem jautājumiem;
2.2.9. ir tiesīgs apturēt Līguma izpildi ārējā normatīvajā aktā vai Līgumā noteiktajos gadījumos;
2.2.10. ir tiesīgs apturēt un atlikt Līgumā paredzētos maksājumus ārējā normatīvajā aktā vai Līgumā noteiktajos gadījumos;
2.2.11. norīko __ (tālrunis: __, e-pasts: __) par Pasūtītāja pārstāvi kura pienākumos ietilpst savlaicīga informācijas apmaiņa ar Izpildītāju Līguma izpildes ietvaros, Līguma izpildes koordinēšana un pieņemšanas - nodošanas akta parakstīšana.

3. LĪGUMA IZPILDES KĀRTĪBA
3.1. Puses apņemas regulāri, bet ne retāk kā vienu reizi 2 (divās) nedēļās, komunicēt, lai apspriestu Pasūtījuma izpildes gaitu. Izpildītājs nodrošina Pasūtījuma izpildi atbilstoši Līguma prasībām, ievērojot Līguma un tā pielikumos minētos nosacījumus un termiņus.
3.2. Veicot Pasūtījuma izpildi, informācijas apmaiņa un darba uzdevumu saskaņošana notiek elektroniski, izmantojot Līgumā norādītos Pušu pārstāvju e-pastus. 
3.3. Izpildītājs uzsāk darbu pie precīza darba uzdevuma izpildes no brīža, kad Pasūtītājs ir paziņojis par Pasūtījuma izpildes uzsākšanu un Pušu saskaņotā termiņā, bet ne ilgāk kā 5 (piecu) darba dienu laikā, iesniedz Pasūtītājam saskaņošanai precizēto mediju laika un budžeta plānu. 
3.4. Pasūtītājs 5 (piecu) darba dienu laikā izvērtē atbilstoši Līguma 3.3.punktā noteiktajam iesniegto mediju laika un budžeta plānu un paziņo par:
3.4.1. iesniegtā mediju laika un budžeta plāna saskaņošanu;
3.4.2. iesniegtā mediju laika un budžeta plāna neatbilstībām un trūkumiem.
3.5. Līguma 3.4.2.apakšpunktā minētajā gadījumā Izpildītājs 3 (trīs) darba dienu laikā novērš neatbilstības un trūkumus atbilstoši Pasūtītāja norādījumiem un atkārtoti to iesniedz Pasūtītājam saskaņošanai. Ja Izpildītājs nenovērš trūkumus minētajā termiņā, Pasūtītājs var vienpusēji izbeigt Līgumu, par to nekavējoties paziņojot Izpildītājam.
3.6. Pasūtītājs nodod Izpildītājam reklāmas materiālus izvietošanai Pušu saskaņotajā mediju plānā norādītajām trešajām pusēm (turpmāk - medijiem) saskaņā ar plānā norādītajiem termiņiem. 
3.7. Izpildītājs ne vēlāk kā 5 (piecu) darba dienu laikā iesniedz Pasūtītājam pieņemšanas- nodošana aktu par iepriekšējā kalendāra mēnesī veiktā Pasūtījuma izpildi, pievienojot Tehniskās specifikācijas 7.nodaļā minētās atskaites, kā arī nodrošinot šajā nodaļā minētās piekļuves.
3.8. Nekvalitatīvi vai Līgumam neatbilstoši veiktie Pakalpojumi netiek pieņemti un apmaksāti.
3.9. Pušu parakstīts nodošanas - pieņemšanas akts kalpo par pamatu norēķina veikšanai ar Izpildītāju.
3.10. Pasūtītājs var iepirkt no Izpildītāja gan medijus un formātus, kuri ir uzskaitīti Finanšu piedāvājumā, gan citus medijus un citus reklāmas formātus, kuri nav uzskaitīti Finanšu piedāvājumā iepriekš saskaņojot Pakalpojumu apjomu, detalizāciju un formātus.

4. LĪGUMA SUMMA UN MAKSĀŠANAS KĀRTĪBA
4.1. Līguma kopējā summa ir _ EUR (__ euro un __ centi), ko veido  pamatsumma __  EUR (__ euro un __ centi) un 21 % PVN __ EUR (__ euro un __ centi) apmēra.
4.2. Pasūtītājs veic apmaksu par iepriekšējā kalendāra mēnesī izpildīto Pasūtījumu atbilstoši mediju laika un budžeta plānam 20 (divdesmit) darba dienu laikā pēc attiecīgā pieņemšanas-nodošanas akta parakstīšanas un Izpildītāja rēķina saņemšanas.
4.3. Rēķinu Izpildītājs nosūta vienā no šādiem veidiem:
4.3.1. Pa pastu uz adresi Pērses ielā 2, Rīga, LV-1442;
4.3.2. Elektroniski uz elektronisko pasta adresi: pasts@liaa.gov.lv;
4.3.3. Elektroniski uz oficiālo elektronisko adresi atbilstoši Oficiālās elektroniskās adreses likumam.
4.4. Ja rēķins tiek sagatavots elektroniski un nav parakstīts ar drošu elektronisko parakstu, uz tā jānorāda atzīme “Maksājuma attaisnojuma dokuments sagatavots elektroniski un ir derīgs bez paraksta”.
4.5. Ja Izpildītājs iesniedz Pasūtītājam elektronisko rēķinu tam jāatbilst normatīvajos aktos noteiktajam standartam.
4.6. Pasūtītājs neapmaksā Izpildītāja rēķinu un/vai nesedz Izpildītāja izmaksas, par kurām atbilstoši Līgumā noteiktajai kārtībai nav parakstīts nodošanas - pieņemšanas akts.
4.7. Pasūtītājs apmaksās Pasūtījuma izpildi tikai tad, ja tas sniegts un pieņemts no Pasūtītāja atbilstoši Līgumā paredzētajam.
4.8. Pasūtījuma apmaksa tiek veikta bezskaidras naudas norēķina veidā, pārskaitot finanšu līdzekļus uz Izpildītāja norādīto bankas norēķinu kontu.
4.9. Izpildītājam ir pienākums visos rēķinos norādīt Līguma 1.3.punktā minēto atsauci uz finansējuma avotu. Ja rēķinos nav norādīta Līguma 1.3.punktā minētā atsauce, Pasūtītājs var aizturēt rēķina apmaksu, par to nekavējoties paziņojot Izpildītājam. Pasūtītājs apmaksā rēķinu pēc tam, kad Izpildītājs ir izpildījis šī punkta pirmajā teikumā noteikto.
4.10. Līgumā noteiktais Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
4.11. Par Līgumā neparedzētiem Pakalpojumiem, kas nepieciešami Līguma pilnīgai izpildei, risku uzņemas Izpildītājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Līguma pilnīgai izpildei Līgumā noteiktajā apjomā, kvalitātē un termiņā un kuras izriet no Līguma priekšmeta arī tad, ja tās nav tieši norādītas Līgumā.

5. NEPĀRVARAMĀ VARA
5.1. Puses tiek atbrīvotas no atbildības par Līguma pilnīgu vai daļēju neizpildi, ja to rada nepārvaramas varas apstākļi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā.
5.2. Puse, kurai iestājas Līguma 5.1. punktā minētie apstākļi, par šādu apstākļu iestāšanos 5 (piecu) darba dienu laikā rakstveidā paziņo otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Puses vienojas par turpmāku Līguma izpildes kārtību.
5.3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, tad katra no Pusēm ir tiesīga atteikties no turpmākas Līgumā noteikto pienākumu pildīšanas un šādā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu.
5.4. Nepārvaramas varas apstākļi netiek ņemti vērā, ja Puses par to neinformēja viena otru ar vēstules vai e-pasta starpniecību Līguma 5.2.punktā minētajā termiņā vai nepārvaramas varas apstākļi ir tikai apgrūtinājuši Līguma izpildi (nevis padarījuši to neiespējamu).
5.5. Par nepārvaramas varas apstākļiem atzīst notikumu, kas atbilst visām šīm pazīmēm:
5.5.1. no kura nav iespējams izvairīties un kura sekas nav iespējams pārvarēt;
5.5.2. kuru Līguma slēgšanas brīdī nebija iespējams paredzēt;
5.5.3. kas nav radies Puses vai tā kontrolē esošas personas kļūdas vai rīcības dēļ;
5.5.4. kas padara saistību izpildi ne tikai apgrūtinošu, bet arī neiespējamu.
6. PUŠU ATBILDĪBA 
6.1. Par Līguma nosacījumu daļēju vai pilnīgu neizpildīšanu, Puses uzņemas atbildību saskaņā ar Līguma, Civillikuma un citu normatīvo aktu noteikumiem.
6.2. Par maksājumu nokavējumu Pasūtītājs maksā Izpildītājam 0,5% (nulle, komats, pieci procenti) no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavētā maksājuma summas.
6.3. Par Līguma 3.nodaļā noteikto termiņu nokavējumu Izpildītājs maksā Pasūtītājam līgumsodu 0,5% (nulle, komats, pieci procenti) apmērā no Līguma pamatsummas par katru nokavēto dienu, bet ne vairāk kā 10% (desmit procenti) no Līguma pamatsummas, un sedz citus zaudējumus, kas rodas Pasūtītājam kavējuma rezultātā. Izpildītāja kavējuma gadījumā par līgumsoda summu tiek samazināts Izpildītājam piekrītošais maksājums, kas Līguma izpratnē ir uzskatāms par līgumsoda nomaksu no Izpildītāja puses.
6.4. Ja Izpildītājs atsakās no Līguma saistību izpildes vai tā rīcības dēļ Līgumā paredzētajos gadījumos Pasūtītājs izbeidz Līgumu, Izpildītājs maksā Pasūtītājam līgumsodu 10% (desmit procenti) apmērā no Līguma kopējās summas un atlīdzina Pasūtītājam radītos zaudējumus 10 (desmit) dienu laikā pēc paziņojuma par Līguma izbeigšanu saņemšanas.
6.5. Neskarot Līguma 6.4. punktā paredzēto, līgumsoda samaksa un zaudējumu atlīdzināšana neatbrīvo Puses no līgumsaistību izpildes pilnā apjomā un Līgumā noteiktajā kārtībā.
6.6. Par Tehniskajā specifikācijā noteiktā katra darba uzdevuma (kas noteikti atsevišķā punktā vai apakšpunktā) neizpildi vai nekvalitatīvu izpildi vai par katras prasības, kas noteiktas ar Pasūtītāju saskaņotajos dokumentos, neizpildi vai nekvalitatīvu izpildi Izpildītājs maksā Pasūtītājam līgumsodu 300 EUR (trīs simti euro).
6.7. Pasūtītājs līgumsodus var ieturēt no Izpildītājam Līguma ietvaros izmaksājamajiem finanšu resursiem, ja līgumā nav noteikts citādi.
6.8. Par Līgumā noteikto līgumsodu maksājumu termiņu nokavējumu Izpildītājs maksā Pasūtītājam līgumsodu 0,5 % (nulle, komats, pieci procenti) apmērā no nokavētā maksājuma summas par katru nokavējuma dienu, bet ne vairāk kā 10 % (desmit procenti) no nokavētā maksājuma summas.
6.9. Gadījumā, ja mediju apjoma un kvalitātes pārbaudes (audita) rezultātā Pasūtītājs konstatē, ka reāli saņemtais Pakalpojuma apjoms vai kvalitāte neatbilst Pakalpojuma nodošanas – pieņemšanas dokumentos uzrādītajai un/vai apmaksātajai Pakalpojuma vērtībai (cenai), Izpildītājs kompensē nepiegādāto apjomu saskaņā ar Izpildītāja iesniegto Finanšu piedāvājumu finansiāli izteiktu ekvivalentu dubultā apmērā kā Līgumsodu. Izpildītājam ir pienākums minēto līgumsodu samaksāt pārskaitot uz Pasūtītāja norādīto bankas kontu saskaņā ar Pasūtītāja izrakstīto rēķinu, 10 (desmit) darba dienu laikā no dienas, kad Līguma pārkāpuma konstatācija paziņota rakstiskā veidā Izpildītājam.
6.10. Gadījumā, ja mediju apjoma un kvalitātes pārbaudes (audita) rezultātā Pasūtītājs konstatēs, ka reāli saņemtais Pakalpojuma apjoms vai kvalitāte neatbilst Pakalpojuma nodošanas – pieņemšanas dokumentos uzrādītajai un/vai apmaksātajai Pakalpojuma vērtībai (cenai), audita rezultāti būs saistoši Izpildītājam (tai skaitā attiecībā uz pārrēķinu un izmaksu kompensāciju veikšanu Pasūtītājam, ja audita rezultātā tiek konstatētas cenu, apjoma vai Pakalpojumu kvalitātes neatbilstības) visā Līguma darbības laikā un arī 12 mēnešus pēc tā darbības beigām.
6.11. Ja Pasūtītājs Līguma 7.3.1.- 7.3.13.apakšpunktā (ja Līgums ir izbeigts saskaņā ar 7.3.11.-7.3.12.apakšpunktu un finanšu korekcija Pasūtītājam piemērota Izpildītāja darbības/bezdarbības dēļ) gadījumā izbeidz Līgumu, Izpildītājs 10 (desmit) dienu laikā no Līguma izbeigšanas maksā Pasūtītājam līgumsodu 10 % (desmit procenti) apmērā no Līguma noteiktās kopējās summas) un sedz citus zaudējumus, kas rodas Pasūtītājam (tai skaitā atmaksā izmaksātos finanšu resursus piemērotās finanšu korekcijas apmērā).
6.12. Ja Līgums tiek izbeigts pirms termiņa Līguma 7.3.11.-7.3.12.apakšpunktā (ja Līgums ir izbeigts saskaņā ar 7.3.11.-7.3.12.apakšpunktu un finanšu korekcijas piemērošana nav saistīta ar Izpildītāja darbībām/bezdarbību) Pasūtītājam ir pienākums segt Izpildītājam visus radušos zaudējumus, kas radušies Līguma pirmstermiņa izbeigšanas dēļ.
6.13. Ja iestājas Līguma 7.3.11.-7.3.12.apakšpunktā (ja Līgums ir izbeigts saskaņā ar 7.3.11.-7.3.12.apakšpunktu un finanšu korekcija Pasūtītājam piemērota Izpildītāja darbības/bezdarbības dēļ) minētie gadījumi pēc Līguma izpildes, Izpildītājs atmaksā Pasūtītājam izmaksātos finanšu resursus piemērotās finanšu korekcijas apmērā. Minētais nosacījums ir spēkā arī pēc Līguma termiņa beigām.

7. LĪGUMA TERMIŅŠ UN LĪGUMA PIRMSTERMIŅA IZBEIGŠANA
7.1. Līgums stājas spēkā tā parakstīšanas brīdī un ir spēkā līdz Pušu līgumsaistību pilnīgai izpildei.
7.2. Puses ir tiesīgas izbeigt Līgumu pirms termiņa šādos gadījumos:
7.2.1. saskaņā ar Pušu vienošanos;
7.2.2. saskaņā ar spēkā esošajiem normatīvajiem aktiem;
7.2.3. Līgumā noteiktajos gadījumos.
7.3. Pasūtītājs var vienpusēji izbeigt Līgumu, ja:
7.3.1. Izpildītāja sniegtie pakalpojumi nav kvalitatīvi;
7.3.2. Izpildītājs ir būtiski pārkāpis Līgumu (par būtisku Līguma pārkāpumu tiek uzskatīti gadījumi, kad Līguma 3.3.punktā minētie darba uzdevumu termiņi tiek kavēti vairāk par 5 (piecām) darba dienām, konstatēti vairāk kā 3 (trīs) Līguma 6.6.punktā minētie pārkāpumi vai iestājoties Līguma 3.7. punktā minētajam gadījumam);
7.3.3. ja konstatē, ka Izpildītājs bez Pasūtītāja piekrišanas jebkādā veidā ir izplatījis informāciju trešajām personām ar Pasūtījuma izpildes laikā saistīto informāciju;
7.3.4. Izpildītājs Līguma noslēgšanas vai Līguma izpildes laikā veicis prettiesisku darbību;
7.3.5. Izpildītājs veic apakšuzņēmēju vai personāla nomaiņu, neievērojot Līguma 10. un 11.nodaļas noteikumus, un 10 (desmit) darba dienu laikā no Pasūtītāja brīdinājuma saņemšanas nav novērsis šo pārkāpumu;
7.3.6. bez Pasūtītāja piekrišanas ir ierosināts Izpildītāja tiesiskās aizsardzības process;
7.3.7. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
7.3.8. Izpildītājs Pasūtītājam ir nodarījis zaudējumus;
7.3.9. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē;
7.3.10. ārvalstu finanšu instrumenta vadībā iesaistīta iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % apmērā no Līguma summas;
7.3.11. ārvalstu finanšu instrumenta vadībā iesaistīta iestāde konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota projekta izmaksu korekcija 100 % apmērā;
7.3.12. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs gribēja izmantot Līgumā paredzēto maksājuma saistību segšanai;
7.3.13. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.4. Lai novērstu neatbilstoši veiktu izmaksu risku Projektā, Pasūtītājs var apturēt Līguma izpildi, ja:
7.4.1. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
7.4.2. Līguma izpildes apturēšanu ir noteikusi ar ārvalstu finanšu instrumenta vadībā iesaistīta iestāde vai Ministru kabinets ar lēmumu.
7.5. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
7.6. Līguma 7.3.4.-7.3.9.apakšpunktā noteiktās tiesību pirms termiņa izbeigt Līgumu var izlietot, ja otra Puse ir tikusi brīdināta par iespējamo Līguma izbeigšanu un tā nav novērsusi Līguma izbeigšanas pamatu, izņemot gadījumus, kad Līguma izbeigšana ir paredzēta noteikto termiņu neievērošanās rezultātā.
7.7. Izbeidzot Līgumu Līguma 7.3.1. - 7.3.3.apakšpunktā minētajos gadījumos Līgums ir uzskatāms par izbeigtu ar paziņojuma nosūtīšanas brīdi Izpildītajam.

8. KONFIDENCIALITĀTES SAISTĪBAS
8.1. Puses vienojas, ka informācija, kas ir norādīta Līgumā, ir konfidenciāla, ciktāl tas nav pretrunā spēkā esošajiem normatīvajiem aktiem un, izņemot informāciju, kas ir publiskojama saskaņā ar Līguma izpildi.
8.2. Puse nav tiesīga izplatīt Līguma saistību izpildē iegūto, izmantoto vai kā citādā veidā apstrādāto informāciju trešajām personām bez otras Puses rakstiskas piekrišanas, izņemot normatīvajos aktos noteiktos gadījumus.
8.3. Ja Izpildītājs ir pārkāpis Līguma 8.2.punkta nosacījumu, tas atbild par šo nosacījumu pārkāpumu normatīvajos aktos noteiktajā kārtībā un sedz Pasūtītājam un trešajām personām ar to nodarītos zaudējumus.

9. STRĪDU IZŠĶIRŠANAS KĀRTĪBA
9.1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.
9.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā.

10. LĪGUMA IZPILDĒ IESAISTĪTĀ PERSONĀLA NOMAIŅA UN JAUNĀ PERSONĀLA IESAISTE
10.1. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis Iepirkuma ietvaros, drīkst nomainīt tikai ar Pasūtītāja rakstveida piekrišanu. Izpildītājs var ierosināt tā piesaistītā personāla nomaiņu, ja Līguma izpildes gaitā tiek konstatēti būtiski trūkumi piesaistītā personāla pienākumu izpildē.
10.2. Pasūtītājs nepiekrīt Līguma 10.1.punktā minētajai personāla nomaiņai, ja Izpildītāja piedāvātais personāls neatbilst tām Iepirkuma dokumentos noteiktajām prasībām, kas attiecas uz Izpildītāja personālu.
10.3. Pasūtītājs nepiekrīt jauna personāla piesaistei, ja Izpildītāja piedāvātais personāls neatbilst tām Iepirkuma dokumentos noteiktajām prasībām, kas attiecas uz Izpildītāja personālu.
10.4. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darbdienu laikā pēc tam, kad Izpildītājs ir iesniedzis visu informāciju un dokumentus, kas nepieciešami lēmuma pieņemšanai saskaņā ar Līguma 10.2. un 10.3.punkta noteikumiem.

11. LĪGUMA IZPILDĒ IESAISTĪTO APAKŠUZŅĒMĒJU NOMAIŅA UN JAUNU APAKŠUZŅĒMĒJU PIESAISTE
11.1. Izpildītājs nav tiesīgs bez Pasūtītāja rakstveida piekrišanas veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
11.2. Pasūtītājs nepiekrīt veikt piedāvājumā norādīto apakšuzņēmēju nomaiņu, ja pastāv kāds no šādiem nosacījumiem:
11.2.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
11.2.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
11.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās Līguma vērtības, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
11.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.3. Pasūtītājs nepiekrīt veikt jauna apakšuzņēmēja piesaistei, ja pastāv kāds no šādiem nosacījumiem:
11.3.1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
11.3.2. piedāvātais apakšuzņēmējs, ja tā sniedzamo pakalpojumu vērtība ir vismaz 10 000 euro no kopējās Līguma vērtības, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
11.3.3. jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.4. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
11.5. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

12. INFORMĀCIJAS APMAIŅA
12.1. Jebkura saistošas informācijas apmaiņa sakarā ar Līgumu ir veicama rakstiski tikai uz Līgumā norādītajām adresēm, Līguma 2.1.10.punktā un 2.2.11.punktā norādītājām Pušu pārstāvju e-pasta adresēm vai uz pasts@liaa.gov.lv.
12.2. Steidzamos gadījumos informāciju var nodot telefoniski, ar noteikumu, ka ne vēlāk kā 3 (trīs) darba dienu laikā attiecīgā informācija tiek nosūtīta Līguma 12.1.punktā norādītājā kārtībā. Informācija, kas nav nosūtīta rakstveidā, nav saistoša otrai Pusei.
12.3. Paziņojumi, kas nosūtīti no Līguma 12.1.punktā minētajām e-pasta adresēm, ir saistoši Pusēm bez paraksta.

13. [bookmark: _Hlk117070048]AUTORTIESĪBAS
13.1. Visas autortiesību mantiskās tiesības un blakustiesības, cita starpā tiesības tulkot, publicēt, pavairot, nodot trešajām personām, kā arī izmantot citu Pasūtītāja līgumsaistību izpildē uz neierobežotu laiku uz Pasūtījumā izmantojamajiem materiāliem pieder Pasūtītajam. Vienīgi Pasūtītājam ir tiesības tās izmantot un pilnībā vai daļēji tās nodot trešajām personām. Pasūtītājs piekrīt, ka publicētie materiāli var tikt glabāti Izpildītāja mediju portālu arhīvā nenoteiktu laiku.
13.2. Ar šo Izpildītājs apliecina un garantē, ka personas, kas iesaistītas Pasūtījuma izpildē neizmantos pret Pasūtītāju un trešajām personām, kuras būs ieguvušas kādas tiesības uz darbiem, normatīvajos aktos noteiktās autortiesību un blakustiesību īpašnieka personiskās tiesības. Izpildītājs apņemas pasargāt Pasūtītāju no jebkurām iespējamām trešo personu prasībām un pretenzijām, kas saistītas vai izriet no Pasūtījuma izpildes.

14. PERSONAS DATU APSTRĀDES NOSACĪJUMI
14.1. Puses apliecina, ka Līgumā norādītos vai saskaņā ar Līguma izpildi nodotos Pušu pārstāvju, iesaistītā personāla vai piesaistīto apakšuzņēmēju personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
14.2. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
14.3. Puses ir atbildīgas par personas datu aizsardzības un apstrādes noteikumu ievērošanu. 
14.4. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
14.5. Izpildītājs, izpildot Pasūtījumu, ir atbildīgs par trešo personu datu ievākšanu, viņu piekrišanas saņemšanu un trešo personu datu izmantošanu atbilstošajā apjomā, termiņā un vietā.
14.6. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, Izpildītājs īsteno atbilstīgus tehniskus un organizatoriskus pasākumus, lai nodrošinātu atbilstošu drošības līmeni. Personas datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, nodrošinot:
14.6.1. aizsardzību pret fiziskās iedarbības radītu personas datu apdraudējumu;
14.6.2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
14.7. Apstrādājot personas datus, Izpildītājs nodrošina:
14.7.1. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
14.7.2. to, ka informācijas nesējus, kuros ir personas dati, apstrādā tām pilnvarotas personas;
14.7.3. to, ka personas datu apstrādē izmantotos resursu pārvieto tam pilnvarotas personas.
14.8. Izpildītājs apliecina, ka:
14.8.1. nevāks, neizmantos un neizpaudīs personas datus, ja vien to neparedz normatīvie akti vai tas nav nepieciešams normatīvajos aktos paredzētu tiesību, interešu aizsardzībai;
14.8.2. apstrādās personas datus atbilstoši no Līguma izrietošajam personas datu apstrādes mērķim;
14.8.3. veicot datu apstrādi, nodrošinās atbilstīgus tehniskus un organizatoriskus pasākumus, lai nodrošinātu datu aizsardzību;
14.8.4. nodrošinās, ka personas, kuras ir pilnvarotas apstrādāt datus, ir apņēmušās ievērot konfidencialitāti;
14.8.5. nodrošinās datu nepieejamību trešajām personām un nekavējoši informēs Pasūtītāju par gadījumiem, kad nepilnvarotām vai trešajām personām radās pieeja personas datiem;
14.8.6. nodrošinās, ka jebkura fiziska persona, kas darbojas Izpildītāja pakļautībā un kam ir piekļuve personas datiem, tos neapstrādās bez Pasūtītāja norādījumiem;
14.8.7. dzēsīs Līguma ietvaros ievāktos personu datus, tiklīdz būs zudis to apstrādes tiesiskais pamatojums.

15. NOSLĒGUMA NOTEIKUMI
15.1. No Līguma izrietošās saistības, kā arī nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem.
15.2. Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem (pretēji normatīvo aktu nosacījumiem), tas nekādā veidā neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.
15.3. Puses var izdarīt Līguma grozījumus un papildinājumus tikai Publisko iepirkumu likuma 61. pantā paredzētajos gadījumos un apjomā. Visi Līguma grozījumi vai papildinājumi ir spēkā tikai tad, ja tie noformēti rakstveidā un ir Pušu parakstīti. Šādi Līguma grozījumi un papildinājumi ar to parakstīšanas brīdi kļūst par Līguma neatņemamu sastāvdaļu.
15.4. Būtiski Līguma grozījumi ir pieļaujami jebkurā no šādiem gadījumiem:
15.4.1. Nepieciešamas papildus Pakalpojumu iegādes, kas nebija iekļautas sākotnēji un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnēji iegādāto Pakalpojumu, vai Izpildītāja maiņa radītu ievērojamas grūtības (katru šādu grozījumu rezultātā līgumcenas pieaugums nedrīkst pārsniegt 50 procentus no sākotnējās Līguma kopsummas);
15.4.2.  Ja Līguma darbības laikā Pasūtītājam ir nepieciešamas papildus Pakalpojumu iegādes, kas pārsniedz sākotnēji plānotos apjomus vai arī, ja Pakalpojuma cenu izmaiņu dēļ pieaug/samazinās kopējā sākotnēji noteiktā Līguma summa (katru šādu grozījumu rezultātā līgumcenas pieaugums nedrīkst pārsniegt 50 procentus no sākotnējās Līguma kopsummas);
15.4.3. Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Izpildītājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas noteikumi (ja attiecināms), kurus Pasūtītājs sākotnēji ietvēris paziņojumā par līgumu vai iepirkuma procedūras dokumentos. Šādā gadījumā nepieciešama otra komersanta piekrišana. Saistību nodošana nedrīkst apdraudēt Līguma izpildes termiņu un grozīt Līguma summu;
15.4.4. Ja iestājas Līguma 1.4.punktā minētais Līguma izpildes termiņš un Pasūtītājam rodas nepieciešamība  iegādāties papildus Pakalpojumus, kas nebija iekļautas sākotnēji un/vai, kas pārsniedz sākotnēji plānotos apjomus, atbilstoši Līguma 15.4.1. – 15.4.3., 15.4.5. apakšpunktam, vai objektīvu iemeslu dēļ ir nepieciešama līguma noteikumu faktiskā izpilde Puses var vienoties par Līguma termiņa pagarinājumu, bet ne vairāk kā uz 12 (divpadsmit) mēnešiem;
15.4.5. ja iestājušies tādi apstākļi, kurus pusēm noslēdzot līgumu nebija iespējams paredzēt, kā rezultātā ir iestājies būtisks Pakalpojuma cenu kāpums līguma darbības laikā, Pakalpojuma cena var tikt pārskatīta (indeksēta), ievērojot Latvijas Centrālās statistikas pārvaldes tīmekļvietnē pieejamo informāciju par cenu izmaiņām pret iepriekšējo gadu:
15.4.5.1. puse, kas vēlas veikt cenu korekciju, iesniedz otrai pusei rakstisku pieprasījumu, kuram pievieno dokumentu, kas apliecina cenu indeksa izmaiņas par attiecīgo periodu;
15.4.5.2. Cenu indeksēšanu veic tikai tajos gadījumos, ja cenu pārmaiņas pret iepriekšējo gadu sasniedz vai pārsniedz vismaz 10 % (desmit procenti) no Līguma 4.1.punktā noteiktās Līguma kopējās summas (bez PVN). Atbilstoši 15.4.5.1.apakšpunkta noteikumiem Pakalpojuma cenas izmaiņas var tikt pārskatītas ne ātrāk kā pēc 12 (divpadsmit) mēnešiem no līguma spēkā stāšanās brīža. Par konkrētu cenu indeksācijas apmēru puses noslēdz atsevišķu rakstisku vienošanos par grozījumiem līgumā
15.5.  Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu.
15.6. Ja kādai no Pusēm tiek mainīta juridiskā adrese vai citi rekvizīti, tad tā ne vēlāk kā 3 (trīs) darba dienu laikā no šādu izmaiņu veikšanas dienas rakstveidā paziņo par to otrai Pusei pa elektronisko pastu un ierakstītas vēstules veidā vai nosūtot vēstuli, kas parakstīta ar drošu elektronisko parakstu.
15.7. [bookmark: _Hlk201756343]Visas Pušu sarunas, vienošanās, sarakste un citas darbības, attiecībā uz Līguma noslēgšanu un Līguma priekšmetu, kas veiktas pirms Līguma noslēgšanas, zaudē juridisko spēku pēc Līguma parakstīšanas. Šis nosacījums neattiecas uz iepirkuma “Mediju aģentūras pakalpojumi Latvijas Investīciju un attīstības aģentūras vajadzībām” (iepirkuma identifikācijas Nr. LIAA 2026/64 ERAF) nolikumu un Izpildītāja piedāvājumu.
15.8. Līgums sagatavots elektroniski kopā ar 1.pielikumu “Tehniskā specifikācija”, 2.pielikumu “Izpildītāja tehniskais piedāvājums” un 3.pielikumu “Izpildītāja finanšu piedāvājums” uz __ (__) lapām un abpusēji parakstīts elektroniski ar drošu elektronisku parakstu.

